CELEX: 32008R0697
Language: fi
Date: 2008-07-23 00:00:00
Title: Komission asetus (EY) N:o 697/2008, annettu 23 päivänä heinäkuuta 2008 , neuvoston asetuksen (EY) N:o 40/2008 muuttamisesta tuulenkalan pyyntirajoitusten osalta ICES-alueella IIIa sekä EY:n vesillä ICES-alueilla IIa ja IV

24.7.2008   
            
            
               FI
            
            
               Euroopan unionin virallinen lehti
            
            
               L 195/9
            
         
      KOMISSION ASETUS (EY) N:o 697/2008,
   annettu 23 päivänä heinäkuuta 2008,
   neuvoston asetuksen (EY) N:o 40/2008 muuttamisesta tuulenkalan pyyntirajoitusten osalta ICES-alueella IIIa sekä EY:n vesillä ICES-alueilla IIa ja IV
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2008 16 päivänä tammikuuta 2008 annetun neuvoston asetuksen (EY) N:o 40/2008 (1) ja erityisesti sen 5 artiklan 3 kohdan,
   sekä katsoo seuraavaa:
   
               (1)
            
            
               Tuulenkalan pyyntirajoitukset ICES-alueella IIIa sekä EY:n vesillä ICES-alueilla IIa ja IV vahvistetaan väliaikaisesti asetuksen (EY) N:o 40/2008 liitteessä I A.
            
         
               (2)
            
            
               Asetuksen (EY) N:o 40/2008 liitteessä II D olevan 6 kohdan mukaisesti komissio tarkistaa tuulenkalalle vuodeksi 2008 kyseisillä alueilla vahvistetut suurimmat sallitut saaliit (TAC) ja kiintiöt kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) lausunnon perusteella.
            
         
               (3)
            
            
               TAC olisi vahvistettava asetuksen (EY) N:o 40/2008 liitteessä II D olevassa 6 kohdassa esitetyn kaavan mukaan. Kyseisen kaavan mukainen TACin määrä olisi 470 000 tonnia.
            
         
               (4)
            
            
               Asetuksen (EY) N:o 40/2008 liitteessä II D olevan 7 kohdan mukaisesti TAC ei saisi ylittää 400 000:ta tonnia.
            
         
               (5)
            
            
               Asetuksen (EY) N:o 40/2008 liitteessä II D olevassa 5 kohdassa säädetään, että tämän TACin jakamattoman kiintiön osalta tuulenkalojen runsauteen liittyvälle koekalastukselle myönnettävä pyyntiponnistuksen enimmäismäärä vuonna 2008 jaetaan jäsenvaltioille, joiden alukset ovat todistettavasti harjoittaneet kalastustoimintaa kyseisellä alueella vuosina 2002–2006. Tämä tarkoittaa 96 prosentin osuutta pyyntiponnistuksesta Ruotsille ja 4 prosentin osuutta Saksalle. Jakamattomaan kiintiöön tämän TACin osalta sovellettava jakoperuste olisi vahvistettava edellä tarkoitetun pyyntiponnistuksen jakaantumisen perusteella.
            
         
               (6)
            
            
               Tuulenkala on Pohjanmeren kalakanta, joka jaetaan Norjan kanssa mutta jota ei tällä hetkellä hallinnoida yhdessä Norjan kanssa. Tässä asetuksessa säädettyjen toimenpiteiden olisi oltava niiden Norjan kanssa käytyjen neuvottelujen mukaisia, jotka on käyty Euroopan komission ja Norjan välisten kalastusneuvottelujen päätelmiä koskevan 26 päivänä marraskuuta 2007 tehdyn pöytäkirjan määräysten mukaisesti. Siksi yhteisön osuudeksi TACin siitä osasta, joka voidaan pyytää ICES-alueilla IIa ja IV, olisi vahvistettava 90 prosenttia 400 000 tonnista.
            
         
               (7)
            
            
               Sen vuoksi asetuksen (EY) N:o 40/2008 liitettä I A olisi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 40/2008 liite I A tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 19, 23.1.2008, s. 1. Asetus sellaisena kuin se on viimeksi muutettuna komission asetuksella (EY) N:o 641/2008 (EUVL L 178, 5.7.2008, s. 17).
   
      LIITE
      Muutetaan asetuksen (EY) N:o 40/2008 liite I A seuraavasti:
      Korvataan tuulenkalaa ICES-alueella IIIa sekä EY:n vesillä ICES-alueilla IIa ja IV koskeva kohta seuraavasti:
      
         
                     
                                 ”Laji
                              
                              
                                 :
                              
                              
                                 Tuulenkalat
                                 
                                    Ammodytidae
                                 
                              
                           
                  
                     
                                 Alue
                              
                              
                                 :
                              
                              
                                 IIIa; EY:n vedet alueilla IIa ja IV (1)
                                 
                                 SAN/2A3A4.
                              
                           
               
                     Tanska
                  
                  
                     335 087 (2)
                     
                  
                  
                     
                        Analyyttinen TAC.
                     
                     
                        Asetuksen (EY) N:o 847/96 3 artiklaa ei sovelleta.
                     
                     
                        Asetuksen (EY) N:o 847/96 4 artiklaa ei sovelleta.
                     
                     
                        Sovelletaan asetuksen (EY) N:o 847/96 5 artiklan 2 kohtaa.
                     
                  
               
                     Saksa
                  
                  
                     513 (3)
                     
                  
               
                     Ruotsi
                  
                  
                     12 304 (4)
                     
                  
               
                     Yhdistynyt kuningaskunta
                  
                  
                     7 324 (5)
                     
                  
               
                     EY
                  
                  
                     355 228 (6)
                     
                  
               
                     Norja
                  
                  
                     20 000 (7)
                     
                  
               
                     TAC
                  
                  
                     Ei sovelleta
                  
               
      
         (1)  Lukuun ottamatta 6 meripeninkulman vyöhykkeen sisäpuolella olevia vesiä Yhdistyneen kuningaskunnan peruslinjoista Shetlannissa, Fair Islessä ja Foulassa.
      
         (2)  Josta enintään 320 722 tonnia voidaan pyytää EY:n vesillä alueilla IIa ja IV. Jäljellä olevat 14 365 tonnia voidaan pyytää ainoastaan ICES-alueella IIIa olevilla EY:n vesillä. (SAN/*03A.)
      
         (3)  Josta enintään 491 tonnia voidaan pyytää EY:n vesillä alueilla IIa ja IV. Jäljellä olevat 22 tonnia voidaan pyytää ainoastaan ICES-alueella IIIa olevilla EY:n vesillä. (SAN/*03A.)
      
         (4)  Josta enintään 11 777 tonnia voidaan pytää EY:n vesillä alueilla IIa ja IV. Jäljellä olevat 527 tonnia voidaan pyytää ainoastaan ICES-alueella IIIa olevilla EY:n vesillä. (SAN/*03A.)
      
         (5)  Josta enintään 7 010 tonnia voidaan pyytää EY:n vesillä alueilla IIa ja IV. Jäljellä olevat 314 tonnia voidaan pyytää ainoastaan ICES-alueella IIIa olevilla EY:n vesillä. (SAN/*03A.)
      
         (6)  Josta enintään 340 000 tonnia voidaan pyytää EY:n vesillä alueilla ICES-alueilla IIa ja IV. Jäljellä olevat 15 228 tonnia voidaan pyytää ainoastaan ICES-alueella IIIa olevilla EY:n vesillä. (SAN/*03A.)
      
         (7)  Pyydettävä ICES-alueella IV.”